laion/Wikipedia-Exotic huggingface dataset:
ჯონ ფორსაითი

ჯონ ფორსაიტი (ინგლ. John Forsyth; დ. 22 ოქტომბერი, 1780 — გ. 21 ოქტომბერი, 1841) — მე-19 საუკუნის ამერიკელი პოლიტიკოსი. წარმოადგენდა ჯორჯიის შტატს როგორც აშშ-ის წარმომადგენელთა პალატაში, ასევე სენატში. იყო ჯორჯიის 33-ე გუბერნატორი. მხარს უჭერდა პრეზიდენტის, ენდრუ ჯექსონის პოლიტიკას, რომელმაც 1834 წელს დანიშნა სახელმწიფო მდივნად, ამ თანამდებობაზე 1841 წლამდე მუშაობდა, მარტინ ვან ბურენის პრეზიდენტობის დროსაც. ფორსაიტი დაიბადა ფრედერიკსბურგში, ვირჯინიაში. მამამისი, რობერტ ფორსაიტი, შოტლანდიელი ემიგრანტი, იყო აშშ-ს პირველი მარშალი, რომელიც სამსახურებრივი მოვალეობის შესრულებისას 1794 წელს მოკლეს . ფორსაიტმა 1799 წელს დაამთავრა ნიუ ჯერსის კოლეჯი (ახლანდელი პრინსტონის უნივერსიტეტი). 1801 ან 1802 წელს დაქორწინდა კლარა მეიგსზე, ჯოშა მეიგსის ქალიშვილზე. მათი ერთ-ერთი ვაჟი, ჯონ ფორსაიტ უმცროსი მოგვიანებით გახდა გაზეთის რედაქტორი. ფორსაიტი მსახურობდა შეერთებული შტატების წარმომადგენელთა პალატაში (1813–1818 და 1823–1827), შეერთებული შტატების სენატში (1818–1819 და 1829–1834), იყო ჯორჯიის 33–ე გუბერნატორი (1827–1829). ასევე, შეერთებული შტატების სახელმწიფო მდივანი 1834 წლიდან 1841 წლამდე. ერთგულად უჭერდა მხარს ენდრუ ჯექსონს. ფორსაიტი გარდაიცვალა ვაშინგტონში, დაკრძალეს კონგრესის სასაფლაოზე. ფორსაიტის ოლქი, ქალაქი ფორსაიტი და ფორსაიტის პარკი მის სახელს ატარებენ. გარდაიცვალა თავის 61-ე დაბადების დღემდე 1 დღით ადრე. ↑ 1.0 1.1 SNAC — 2010. <a href="https://wikidata.org/wiki/Track:Q29861311"></a> ↑ 2.0 2.1 Find a Grave — 1996. <a href="https://wikidata.org/wiki/Track:Q63056"></a> ↑ Whitmire, Kelly. What's in a name? Historian talks about where road, area names originated in Cumming, Forsyth County. Forsyth News (January 25, 2019). ციტირების თარიღი: February 9, 2019 ↑ Forsyth County historical marker. Digital Library of Georgia. ციტირების თარიღი: June 12, 2016 ↑ Forsyth historical marker. Digital Library of Georgia. ციტირების თარიღი: June 12, 2016 ↑ Forsyth Park historical marker. Digital Library of Georgia. ციტირების თარიღი: June 12, 2016
ზაჰესი (დაბა)

ზაჰესი — დაბა თბილისში, გლდანის რაიონში. თბილისის ადმინისტრაციულ საზღვრებში მოქცევამდე შედიოდა მცხეთის მუნიციპალიტეტში. მდებარეობს მდინარე მტკვრის მარცხენა ნაპირზე, ზღვის დონიდან 450 მ, მცხეთიდან 6 კმ, თბილისის ცენტრიდან 20 კმ. აქ მდებარეობს ზემო ავჭალის ჰიდროელექტროსადგური, ზაჰესის პეტრე მოციქულის ეკლესია, სხვადასხვა მცირე საწარმოები. ქართული საბჭოთა ენციკლოპედია, ტ. 4, თბ., 1979. — გვ. 491. ↑ georgia-ethnic-2014 ↑ 2.0 2.1 2.2 2.3 2.4 Cities and towns of Georgia. pop-stat.mashke.org. ციტირების თარიღი: 2 მაისი, 2020.
ჰაი-ტექ არქიტექტურა

ჰაი-ტექ არქიტექტურა, ან გვიანი მოდერნიზმი — არქიტექტურული სტილი, რომელიც 1970-იან წლებში აღმოცენდა და ჰაი-ტექ ინდუსტრიისა და ტექნოლოგიის ელემენტები გამოიყენა მშენებლობაში. ჰაი-ტექმა თავი განახლებული მოდერნიზმის სახით იჩინა, რაც ძველი იდეების ახალი ტექნოლოგიური მიღწევების საშუალებით განხორციელებაში აისახა. ეს პერიოდი ერთგვარი ხიდის როლს ასრულებს მოდერნიზმსა და პოსტმოდერნიზმს შორის, თუმცა მაინც რჩება რუხი არეები, თუ სად მთავრდება ერთი პერიოდი ან სად იწყება მეორე. 1980-იან წლებში ჰაი-ტექის გარჩევა პოსტმოდერნიზმისგან უფრო რთული გახდა. მისი მრავალი თემა და იდეა პოსტმოდერნისტული არქიტექტურული სკოლების ენამ გაითავისა.
ვლადიმერ ბალაძე

ვლადიმერ ბალაძე (დ. 9 აგვისტო, 1952) — ქართველი მათემატიკოსი, მეცნიერი, პედაგოგი, ფიზიკა-მათემატიკის მეცნიერებათა დოქტორი (1994), პროფესორი (1996). 1974 წელს დაამთავრა თბილისის სახელმწიფო უნივერსიტეტის მექანიკა-მათემატიკის ფაკულტეტი. 1974-1976 წლებში იყო თბილისის ავტომატიზაციის საშუალებათა სამეცნიერო-კვლევითი ინსტიტუტის უმცროსი მეცნიერ-მუშაკი. 1976-1980 წლებში იყო საქართველოს მეცნიერებათა აკადემიის ანდრია რაზმაძის სახელობის მათემატიკის ინსტიტუტის, ალგებრა-გეომეტრიის განყოფილების ასპირანტი. 1980-1983 წლებში — თბილისის სახელმწიფო უნივერსიტეტის, ალგებრა-გეომეტრიის კათედრის ასისტენტი. 1983-1996 წლებში იყო თბილისის სახელმწიფო უნივერსიტეტის, ალგებრა-გეომეტრიის კათედრის დოცენტი. 1991-2004 წლებში — ბათუმის შოთა რუსთაველის სახელმწიფო უნივერსიტეტის, მათემატიკის კათედრის დოცენტი, პროფესორი. 1996-2005 წლებში იყო თბილისის სახელმწიფო უნივერსიტეტის, ალგებრა-გეომეტრიის კათედრის პროფესორი. 2005-2006 წლებში მუშაობდა ბათუმის შოთა რუსთაველის სახელმწიფო უნივერსიტეტის, რექტორის მოადგილედ სასწავლო აკადემიურ დარგში, სრულ პროფესორად. 2006-2007 წლებში იყო ბათუმის შოთა რუსთაველის სახელმწიფო უნივერსიტეტის, რექტორი და სრული პროფესორი. 2008 წლიდან იყო ბათუმის შოთა რუსთაველის სახელმწიფო უნივერსიტეტის, მათემატიკის დეპარტამენტის ხელმძღვანელი და სრული პროფესორი. 2012 წლიდან „Zentralblat Mathematical“-ს რეფერენტი. 2013 წლიდან ჟურნალ „Mathematical Reviews“-ს რეფერენტი. 2014 წლიდან იყო საქართველოს მეცნიერებათა აკადემიის ექსპერტი მათემატიკაში. 2018 წლიდან „Tbilisi Mathematical Journal“-ის სარედაქციო კოლეგიის წევრი. 2013-2018 წლებში იყო ბათუმის შოთა რუსთაველის სახელმწიფო უნივერსიტეტის ფიზიკა-მათემატიკისა და კომპიუტერულ მეცნიერებათა ფაკულტეტის სადისერტაციო საბჭოს თავმჯდომარე. 2018 წლიდან ბათუმის შოთა რუსთაველის სახელმწიფო უნივერსიტეტის ზუსტ მეცნიერებათა და განათლების ფაკულტეტის სადისერტაციო საბჭოს თავმჯდომარე. ტოპოლოგია: სახელმძღვანელო მათემატიკაში, ნაწ. 1, ზოგადი ტოპოლოგიის საფუძვლები, ბათუმი, ბათუმის შოთა რუსთაველის სახელმწ. უნ-ტი, 2016, გვ. 285 ISBN 9789941462351 ალგებრა და რიცხვთა თეორია, ნაწ. 2, ბათუმი, შოთა რუსთაველის სახელმწ. უნ-ტის გამ-ბ, 2013, გვ. 388 ISBN 9789941434365 საქართველოს მეცნიერებათა დოქტორები, 1992-2006, ირინა ჯაფარიძე, თბ., 2012, გვ. 13 ვლადიმერ ბალაძე — საქართველოს ბიოგრაფიული ლექსიკონი
ფრანგი ლეიტენანტის საყვარელი

ფრანგი ლეიტენანტის საყვარელი (ინგლ. The French Lieutenant's Woman) — ინგლისელი მწერლის, ჯონ ფაულზის, 1969 წლის პოსტმოდერნისტული ჟანრის ისტორიული რომანი. ნაწარმოებში მოქმედება ვიქტორიანული ეპოქის ინგლისში ვითარდება. წიგნი მოგვითხრობს დარვინის იდეებით გატაცებული ახალგზარდა არისტოკრატი ჩარლზ სმიტსონის ურთიერთობის შესახებ სარა ვუდრაფთან, ყოფილ გუვერნანტთან, რომელსაც ნაპირზე გამორიყულ ფრანგ ლეიტენანტთან უკანონო კავშირის შემდეგ საზოგადოება ცოდვილად შერაცხავს. სმიტსონი მდიდარი ვაჭრის ქალიშვილზე აპირებდა დაქორწინებას, თუმცა სარასთან შეხვედრა მისთვის საბედისწერო აღმოჩნდა. რომანმა ფაულზს ვიქტორიანული ლიტერატურაში ავტორიტეტის სტატუსი დაუმკვიდრა. „კოლექციონერისა“ (1963) და „გრძნეულის“ (1965) შემდეგ „ფრანგი ლეიტენანტის საყვარელი“ ფაულზის მესამე რომანია. ჟურნალმა American Libraries იგი „1969 წლის გამორჩეულ წიგნებს“ შორის დაასახელა. 2005 წელს რომანი მოხვდა ჟურნალი ტაიმის სიაში „100 საუკეთესო ინგლისურენოვანი რომანი 1923 წლის შემდეგ.“ რომანის რეპუტაცია ნაწილობრივ მის პოსტმოდერნისტულ ღირებულებებს ეყრდნობა, რაც მეტაფიქციის, ისტორიოგრაფიის, მეტაისტორიის, მარქსიზმის კრიტიკისა და ფემინიზმის ელემენტებს მოიცავს. სტილისტური და თემატური თვალსაზრისით, რომანი ისტორიულ მეტაფიქციად მიიჩნევა. წიგნში ასევე წამოჭრილია გენდერული საკითხები, რასაც ავტორი დამოუკიდებელ სარა ვუდრაფსა და სტერეოტიპულ მამაკაც პერსონაჟებს შორის კონტრასტის ჩვენებით ახერხებს. 1981 წელს რომანის მიხედვით ამავე სახელწოდების ეკრანიზაცია გადაიღეს, რომლის რეჟისორია კარელ რაისი, ხოლო სცენარი ჰაროლდ პინტერს ეკუთვნის. მთავარ როლებს მერილ სტრიპი და ჯერემი აიროსნი ასრულებენ. ფილმმა კრიტიკული აღიარება მოიპოვა და BAFTA-სა და ოქროს გლობუსის ჯილდოები მიიღო. FowlesBooks.com — ჯონ ფაულზის ოფიციალური საიტი A Database Entry for the novel's publication history at the Brandies ↑ Warburton 166. ↑ „Notable Books of 1969“. American Libraries. 1 (3): 276–277. Mar 1970. JSTOR 25617844. ↑ „All Time 100 Novels“. Time. 16 October 2005. დაარქივებულია ორიგინალიდან — 19 October 2005. ციტირების თარიღი: 25 მაისი, 2010. შეამოწმეთ თარიღის პარამეტრი |access-date=-ში (დახმარება) ↑ Hutcheon 5.
ახუთის ეკლესია

ახუთის ეკლესია — არქიტექტურული ძეგლი ჩხოროწყუს მუნიციპალიტეტის სოფელ ახუთში. აგებულია X-XI საუკუნეებში. ძეგლი ერთნავიანი დარბაზული ტიპის ეკლესიაა. აგებულია ადგილობრივი კლდისა და ე. წ. შირიმის ქვით, კირის დუღაბზე. ძეგლი გადახურული იყო ორფერდა სახურავით. მასში დაცულია ოთხკუთხა აფსიდი. შენობას სამხრეთ ფასადზე ერთი კარი, ორი სარკმელი და ერთი ნიშა აქვს. კიდევ ერთი შესასვლელი კარი გაჭრილია დასავლეთიდან.  კულტურული მემკვიდრეობის პორტალი, № 8188
თამარ ცინცაბაძე

თამარ ცინცაბაძე (დ. 14 მაისი, 1958, თბილისი) — ქართველი ექიმი. 1981 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1986–1991 წლებში იყო ექსპერიმენტული მორფოლოგიის ინსტიტუტის უმცროსი მეცნიერ–თანამშრომელი. 1991–1994 წლებში სამედიცინო ბიოტექნოლოგიის ინსტიტუტის მეცნიერ–თანამშრომელი. 1995 წელს ჯანდაცვის ეკონომიკისა და მართვის სამეცნიერო კვლევითი ლაბორატორიის უფროსი მეცნიერ–თანამშრომნელი. 1995–1996 წლებში საქართველოს ჯანდაცვის სამინისტროსთან არსებული სამედიცინო დახმარების ხარისხის რესპუბლიკური ინსპექციის დირექტორის მოადგილე. 1996 წლიდან საქართველოს სამედიცინო დაზღვევის სახელმწიფო კომპანიის განყოფილების გამგე. ავტორია 9 ნაშრომის, რომლებიც ეხება სასუნთქი გზების ალერგიულ დაავადებებს, სამედიცინო დაზღვევას, აღრიცხვას, ხარისხს. საკანდიდატო დისერტაციის თემა — „უჯრედული და ჰუმორული იმუნიტეტის მაჩვენებლები სასუნთქი გზების ატიპიური დაავადებების სპეციფიკურ ჰიპოსენსიბილიზაციასთან კავშირში“, დაიცვა 1994 წელს. ვინ ვინაა თანამედროვე ქართულ სამედიცინო მეცნიერებაში: თანამედროვე ქართველ მედიკოსთა ბიოგრაფიული ენციკლოპედია, თბ., 2000, გვ. 337 თამარ ცინცაბაძე — საქართველოს ბიოგრაფიული ლექსიკონი
ბლუზი

ბლუზი — მუსიკის ფორმა და მუსიკალური ჟანრი, წარმოშობილი აფრო-ამერიკულ გაერთიანებებში, კერძოდ - აშშ-ს სამხრეთით, XIX საუკუნის ბოლოს. წარმოიშვა სპირიჩუელებიც, სამუშაო სიმღერების, გალობებისა და სხვა მუსიკალური ფორმებისგან. მოგვიანებით ასევე შერეული იქნა სხვა ჟანრებთან, რომელთა შორის აღსანიშნავია ჯაზი, რითმ ენდ ბლუზი და როკ-ენ-როლი. ბლუზის სამშობლო ამერიკის შეერთებული შტატებია და მისი პირველი შემსრულებლები აფროამერიკელები იყვნენ. ამიტომ მას ხანდახან შავკანიანების ფოლკ მუსიკასაც უწოდებენ. სავარაუდოდ მე-20 საუკუნის დასაწყისში ეს მუსიკალური სტილი წარმოიშვა ინგლისური და შოტლანდიური ბალადების, შავკანიანთა შრომის სიმღერების შერწყმით. ბლუზის ძირითადი მონახაზი როგორც წესი, 12 ტაქტიანია. ტიპური ინსტრუმენტები, რომლებიც გამოიყენება ბლუზის შესრულებისას: გიტარა, ფორტეპიანო, ჰარმონიკა, ბასი, ჩასაბერებიდან - საყვირი, საქსოფონი, ტრომბონი და დასარტყმელი საკრავები. მელოდიურად ბლუზის განმასხვავებელი ნიშანია დადაბლებული მესამე, მეხუთე და მეშვიდე საფეხურების გამოყენება, ამას უწოდებენ „blue ნოტებს“. რაც შეეხება ტექსტს, თავდაპირველად მარტო ერთხაზიანი იყო, რომელიც მეორდებოდა სამჯერ, რათა წრე შეკრულიყო (AAA ფორმა ეწოდება). შემდეგ უფრო სტანდარტული გახდა ორი ხაზის გამეორება და მესამე-განსხვავებული, დასკვნის სახით (AAB). ძირითადად ბლუზი ისე იმღერებოდა, რომ ნახევრად რითმული ლაპარაკი ჟღერდა, ნახევრად კი - მელოდია. თავდაპირველად ბლუზის ძირითადი თემა იყო დარდის, უკმაყოფილების გამოხატვა არსებული რეალობის მიმართ. ბლუზის პირველ შემრსულებლებს შორის არიან რობერტ ჯონსონი, ბრმა უილი ჯონსონი, ჰენრი ტომასი და სხვები. ბლუზ-როკი Barlow, William (1993). „Cashing In“. Split File: African Americans in the Mass Media: 31. Bransford, Steve. "Blues in the Lower Chattahoochee Valley" Southern Spaces 2004 Clarke, Donald (1995). The Rise and Fall of Popular Music. St. Martin's Press. ISBN 978-0-312-11573-9.  (1993) რედ. Lawrence Cohn: Nothing But the Blues: The Music and the Musicians. Abbeville Publishing Group (Abbeville Press, Inc.). ISBN 978-1-55859-271-1.  Dicaire, David (1999). Blues Singers: Biographies of 50 Legendary Artists of the Early 20th Century. McFarland. ISBN 978-0-7864-0606-7.  The American Folklife Center's Online Collections and Presentations American Music ↑ The Evolution of Differing Blues Styles. How To Play Blues Guitar. დაარქივებულია ორიგინალიდან — 2010-01-18. ციტირების თარიღი: 2008-08-11.
მალაგის უნივერსიტეტი

მალაგის უნივერსიტეტი (ესპ. Universidad de Málaga) ― საჯარო უნივერსიტეტი მალაგაში, ესპანეთში. უნივერსიტეტი 23-ე ადგილზეა ესპანურ უნივერსიტეტებს შორის და 683-ე ადგილზეა მსოფლიოს მასშტაბით. დაარსდა 1972 წელს. 2016 წლისთვის უნივერსიტეტში 30 203 ბაკალავრი და 2 576 მაგისტრანტი სწავლობდა. სწავლების დიდი ნაწილი ძირითადად ორ კამპუსში მიმდინარეობს. მალაგის უნივერსიტეტის ისტორია 1968 წლიდან იწყება, როდესაც მალაგის უნივერსიტეტის მეგობრების ასოციაცია შეიქმნა (Asociación de Amigos de la Universidad de Málaga). ასოციაცია ქალაქის მოთხოვნილებებიდან გამომდინარე უნივერსიტეტის დაარსებას ისახავდა მიზნად (მალაგა ერთადერთი ევროპული ქალაქი იყო, რომლის მოსახლეობაც 300 000 ადამიანს აჭარბებდა, მაგრამ უნივერსიტეტი არ ჰქონდა). მალაგის უნივერსიტეტი 1972 წლის 18 აგვისტოს ბრძანებით დაარსდა არსებული ცენტრების გაერთიანებით, მათ შორის: უმაღლესი პოლიტექნიკური სკოლის (1927), ნორმალური სკოლისა (1846) და გრანადის უნივერსიტეტის ეკონომიკის ფაკულტეტის (1963). უნივერსიტეტის დაარსების დროისთვის ეკონომიკისა და ბიზნესის და მედიცინის ფაკულტეტები ფუნქციონირებდა. ვიკისაწყობში არის გვერდი თემაზე: მალაგის უნივერსიტეტი https://www.uma.es/?set_language=en ოფიციალური საიტი Official website ↑ 1.0 1.1 Directory of Open Access Journals — 2003. <a href="https://wikidata.org/wiki/Track:Q1227538"></a> ↑ https://www.uma.es/sala-de-prensa/noticias/teodomiro-lopez-nuevo-rector-de-la-universidad-de-malaga-al-conseguir-el-539-de-los-votos-1/ ↑ https://eua.eu/about/member-directory.html ↑ https://web.archive.org/web/20220525155608/https://www.crue.org/universidades/ ↑ EASSH Members ↑ https://web.archive.org/web/20231020113811/https://orcid.org/members ↑ https://web.archive.org/web/20240203122536/https://www.une.es/asociados ↑ https://web.archive.org/web/20221123144401/https://www.auf.org/les_membres/nos-membres/ ↑ University of Málaga Ranking.
სანტიაგო-დე-კომპოსტელის უნივერსიტეტი

სანტიაგო-დე-კომპოსტელის უნივერსიტეტი (გალ. Universidade de Santiago de Compostela - USC, ესპ. Universidad de Santiago de Compostela - USC) ― საჯარო უნივერსიტეტი სანტიაგო-დე-კომპოსტელაში (გალიცია, ესპანეთი). უნივერსიტეტის მეორე კამპუსი ლუგოში მდებარეობს. სანტიაგო-დე-კომპოსტელის უნივერსიტეტი ერთ-ერთი უძველესი დღემდე მოქმედი უნივერსიტეტია. უნივერსიტეტის ისტორია 1495 წლიდან იწყება, როდესაც სანტიაგოში სკოლა გაიხსნა. 1504 წელს პაპ იულიუს II-ის თანხმობით, სანტიაგოში უნივერსიტეტი დაფუძნდა, მაგრამ პაპის ბულა მხოლოდ 1526 წელს გამოსცა კლემენტ VII-მ. 1555 წელს კარდინალ ხუან ალვარეს დე ტოლედოს ხელშეწყობით, უნივერსიტეტი მკაცრად რელიგიურ სტრუქტურას გამოეყო და სხვადასხვა აკადემიური სფეროს განვითარება დაიწყო, მათ შორის, სამეცნიერო სფეროებისაც. ბიოლოგიის ფაკულტეტი ქიმიის ფაკულტეტი საკომუნიკაციო მეცნიერებათა ფაკულტეტი ეკონომიკისა და ბიზნეს ადმინისტრირების ფაკულტეტი განათლების მეცნიერებათა ფაკულტეტი გეოგრაფიისა და ისტორიის ფაკულტეტი სამართლის ფაკულტეტი მათემატიკის ფაკულტეტი მედიცინისა და სტომატოლოგიის ფაკულტეტი ფარმაციის ფაკულტეტი ფილოლოგიის ფაკულტეტი ფილოსოფიის ფაკულტეტი ფიზიკის ფაკულტეტი პოლიტიკურ და სოციალურ მეცნიერებათა ფაკულტეტი ფსიქოლოგიის ფაკულტეტი სავეტერინარო მედიცინის ფაკულტეტი უმაღლესი ტექნიკური ინჟინერიის სკოლა უმაღლესი პოლიტექნიკური სკოლა (ლუგოს კამპუსში) შრომით ურთიერთობათა საუნივერსიტეტო სკოლა ოპტიკისა და ოპტომეტრიის საუნივერსიტეტო სკოლა საექთნო საქმის საუნივერსიტეტო სკოლა ვიკისაწყობში არის გვერდი თემაზე: სანტიაგო-დე-კომპოსტელის უნივერსიტეტი https://www.usc.gal/es, https://www.usc.gal/en ოფიციალური საიტი Compostela Group of Universities დაარქივებული 2006-11-10 საიტზე Wayback Machine. - a network of universities established by the University of Santiago to preserve the historical and cultural heritage of the Way of St. James pilgrim route to Compostela University of Santiago de Compostela - Spanish courses for foreign students Scholars and Literati at the University of Santiago de Compostela (1526–1800), Repertorium Eruditorum Totius Europae – RETE ↑ 1.0 1.1 Directory of Open Access Journals — 2003. <a href="https://wikidata.org/wiki/Track:Q1227538"></a> ↑ https://eua.eu/about/member-directory.html ↑ https://web.archive.org/web/20220525155608/https://www.crue.org/universidades/ ↑ https://web.archive.org/web/20240203122536/https://www.une.es/asociados ↑ „La Universidad de Santiago cumple 500 años“. El Mundo (ესპანური). March 22, 1995. ციტირების თარიღი: 2009-09-11. ↑ Chisholm, Hugh, ed. (1911). „Santiago de Compostela“ . Encyclopædia Britannica (ინგლისური). 24 (11th ed.). Cambridge University Press. p. 191. ↑ Quoted from: Encyclopædia Britannica: A New Survey of Universal Knowledge, 1956. Article "Universities".
ელიზბარ მაყაშვილი

ელიზბარ მაყაშვილი (დ. 1905, იყალთო — გ. 6 ივნისი, 1991) — ქართველი მეწარამე. 1922-27 წლებში მონაწილეობდა ბოლშევიკური ოკუპაციის წინააღმდეგ მიმართულ პარტიზანულ ბრძოლებსა და არალეგალურ მუშაობაში. იგი ქაქუცა ჩოლოყაშვილის შეფიცული იყო, ოღონდ უშუალოდ მის რაზმში არ იბრძოდა – „ზურგში“ მუშაობდა. მისთვის და მისი ძმა ბიძინასათვის ქაქუცას უთქვამს: „თქვენც რომ ტყეში წამოხვიდეთ, უზურგოდ რა მეშველებაო“. ასე რომ ელიზბარს და ბიძინას სახიფათო დავალება ჰქონდათ: მეკავშირეობა და ტყეში გასულ შეფიცულთა მომარაგება სანოვაგითა და ტყვია–წამლით. 1924 წელს 21 წლის წლის ბიძინა მაყაშვილი მამასთან ერთად დახვრიტეს ბოლშევიკებმა. ბიძინას მეუღლე და 6 თვის ბავშვი რაღაც ხანი მეტეხის ციხეში ჰყავდათ გამოკეტილი. ძმისა და მამის ამბავი ელიზბარმა თელავის ციხეში შეიტყო, სადაც ის 1924 წლის აჯანყების ჩახშობის შემდეგ მოხვდა და სასწაულებრივად გადაურჩა სიკვდილს. 1927 წელს ჩეკიტების გამუდმებული დევნისა და მოსალოდნელი დაპატიმრების გამო ელიზბარი იძულებული გახდა სამშობლო დაეტოვებინა. მას შემდეგ მისი ოცნება – ენახა თავისუფალი საქართველო ოცნებად დარჩა. ოცნებადვე დარჩა იმედი, შეხვედროდა თავის ძმისშვილს, რომელიც უკანასკნელად 3 წლისა ჰყავდა ნანახი. საქართველოდან ელიზბარ მაყაშვილი, ორ მეგობარსა და თანამოაზრესთან ერთად, აჭარელი გამცილებლის დახმარებით ოსმალეთში მალულად გადავიდა, შემდეგ კი საფრანგეთში წავიდა. ელიზბარ მაყაშვილი სამხრეთ საფრანგეთში დაფუძნდა. იქვე დაქორწინდა და ფრანგი მეუღლისგან შეეძინა ქალიშვილი ანა. ანას თავის მხრივ ორი შვლი ჰყავს ფილიპი და სესილი. საფრანგეთში ელიზბარმა რამდენიმე პროფესია გამოიცვალა: იყო კომივიაჟორი, მისდევდა მევენახეობას, ამზადებდა მაწონს. პერიოდულად ჩადიოდა პარიზში, რათა მონაწილეობა მიეღო ქართული ემიგრაციის პოლიტიკურ ცხოვრებაში. 60-იან წლებში „სუხიშვილების“ მოცეკვავეების მეშვეობით მიაკვლია თავისი ძმისშვილის, მიხელ მაყაშვილის კვალს, რომელიც მისი ერთადერთი ნათესავი იყო საქართველოში. ელიზბარი ინტენსიურად უგზავნიდა ოფიციალურ მიწვევებს ძმისშვილს, მაგარმ მიხეილ მაყაშვილი საბჭოთა სახელმწიფოს სტრუქტურებისგან ყოველ ახალ მიწვევაზე უარს იღებდა. ელიზბარ მაყაშვილი 80-იანი წლებიდან განმარტოებულად ცხოვრობდა მონპელიეს მახლობლად, ფრანგ მევენახეთა სოფელში, მეუღლე უკვე გარდაცვლილი ჰყავდა, ქალიშვილი – გათხოვილი. 1989 წელს ელიზბარის მდგომარეობა მკვეთრად გაუარესდა, მას თავის მოვლა აღარ შეეძლო და ქალიშვილის ოჯახმა იგი მოხუცებულთა თავშესაფარში გადაიყვანა, ქალაქ ნიმში, იქვე გარდაიცვალა 1991 წლის 6 ივნისს, დასაფლავებულია კალვისონში. მაყაშვილი, ბიძინა. ფრაგმენტი ელიზბარ მაყაშვილის მოგონებიდან / ბიძინა მაყაშვილი // ქართული ემიგრაცია: სამეცნიერო ჟურნალი. თბ., 2013 გვ. 176-177. ელიზბარ მაყაშვილი — საქართველოს ბიოგრაფიული ლექსიკონი
წითელფირფიტა ლეპოტა

წითელფირფიტა ლეპოტა (ლათ. Lepiota naucina) — სოკო ფირფიტოსანთა ოჯახისა. ქუდი — 2-5 სმ დიამეტრისაა, ჯერ სფეროსებრია, შემდეგ — ნახევრად გაშლილი, განიერი ბორცვაკით, ქერცლოვან-მარცვლოვანია, თეთრი, ხშირად მოყვითალო ან მოვარდისფრო ელფერით. ფირფიტები ძალიან ხშირი, თხელი, ტალღისებური მოწითალო ფერისაა. საჭმელად გამოიყენება ახალი, გემრიელი სოკოა. ნახუცრიშვილი ივ., საქართველოს სოკოები / რედ. და თანაავტ. არჩ. ღიბრაძე, თბ.: „ბუნება პრინტი“ და საქართველოს ბუნების შენარჩუნების ცენტრი, 2006. — გვ. 156, ISBN 99940-856-1-1.
მურმან არდია

მურმან არდია (დ. 6 სექტემბერი, 1937, ზუგდიდი) — გ. 20 ნოემბერი, 2006) — ქართველი გეოგრაფი, მეცნიერი და პედაგოგი. 1962 წელს დაამთავრა საქართველოს აგრარული უნივერსიტეტის აგრონომიული ფაკულტეტი სწავლული აგრონომის კვალიფიკაციით. 1965-1967 წლებში სტაჟირება გაიარა ქ. ლენინგრადის ჰიდროლოგიის საკავშირო სამეცნიერო-კვლევით უნივერსიტეტშ. 1979-1981 წლებში სწავლობდა ქ. ბაქოს უმაღლესი პარტიული სკოლის დაუსწრებელ განყოფილებაზე. 1962 წლიდან ეწეოდა საზოგადოებრივ, სამეცნიერო და პედაგოგიურ საქმიანობას, ჯერ აგრონომად, ხოლო 1963 წლიდან საქართველოს ნიადაგთმცოდნეობის, აგროქიმიის და მელიორაციის სამეცნიერო-კვლევით უნივერსიტეტში. 1964-1977 წლებში მუშაობდა ამიერკავკასიის ჰიდრომეტეოროლოგიის სამეცნიერო-კვლევით უნივერსიტეტში ჯერ უმცროს, ხოლო შემდეგ უფროს მეცნიერ თანამშრომლად. 1977-1983 წლებში იყო პარტიულ თანამდებობებზე ჯერ საქ. კპ ცკ-ის აპარატში, შემდეგ ზუგდიდის რაიონული კომიტეტის მეორე მდივნად. 1984-1992 წლებში იყო საქართველოს ჰიდრომეტეოროლოგიის სამმართველოს უფროსი, საქართველოს მეცნიერებათა აკადემიის სამეგრელო-ზემო სვანეთის სამხარეო ცენტრის დირექტორის მოადგილე სამეცნიერო დარგში, პარალელურად ხელმძღვანელობდა გეოგრაფიის კათედრას ქ. ზუგდიდის დამოუკიდებელ უნივერსიტეტში პროფესორის თანამდებობაზე. გამოქვეყნებული აქვს 30 სამეცნიერო ნაშრომი, მათ შორის, 2 მონოგრაფია. მისი ხელმძღვანელობით და მონაწილეობით 1988 წელს ქ. თბილისში ჩატარდა საბჭოთა კავშირ-კანადის პირველი სიმპოზიუმი გარემოს დაცვისა და მონიტორინგის პრობლემებზე, ასევე, საბჭოთა კავშირისა და გერმანიის დემოკრატიული რესპუბლიკის რწმუნებულთა თათბირი გარემოს დაცვისა და ჰიდროლოგიის სფეროში. მონაწილეობდა აგრეთვე სხვა ქვეყნებში ჩატარებულ სიპოზიუმების მუშაობაში. მიღებული აქვს საქართველოს უმაღლესი პრეზიდიუმის საპატიო სიგელი. საკანდიდატო დისერტაციის თემა — დაიცვა 1977 წელს „სამელიორაციო მიწებზე სასოფლო-სამეურნეო კულტურების წყლით უზრუნველყოფის და მასზე მოთხოვნილების საკითხები“. საქართველოს ეკოლოგიურ მეცნიერებათა აკადემია, აკადემიკოს-მდივანი. 2001 — ღირსების ორდენი ხალხთა მეგობრობის ორდენი მსოფლიოს ბუნებრივი რესურსები : (გამოყენება და ბუნების დაცვა): სახელმძღვ. უმაღლ. სასწ. სტუდ. (ავტორი). თბ., თსუ, საქ. ეკოლ. მეცნ. აკად., 1998. გვ. 175 ქართველი მოგზაურები, გეოგრაფები, ბუნების მკვლევარნი: ენციკლოპედიური ცნობარი. თბ., 2003. გვ. 23 წიგნი ღირსებისა: ტ. 6/ შემდგ.: ყიფიანი თ., (რედ.), გაჩეჩილაძე თ., სიმონიშვილი გ., თბ., 2003. გვ. 35 მურმან არდია — საქართველოს ბიოგრაფიული ლექსიკონი
დილარ ივარდავა

დილარ ივარდავა (დ. 28 დეკემბერი, 1940, ზედა ეწერი, ზუგდიდის მუნიციპალიტეტი — გ. 26 მარტი, 2022) — ქართველი მთარგმნელი, პოეტი. 1965 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი. 1965 წელს გამოაქვეყნა ლექსების პირველი კრებული "ასე იწყება ლერწმის შრიალი". ძირითადი კრებულებია: "რტოები არ იმსხვრევიან" (1968), "ჩუქურთმა ხეზე" (1969), "ლარჭემის ხმები" (1971), "ნათლის სამოსელი" (1973). ლექსთა ციკლებისათვის "ყინული ლღვება", "სადაც ­ზღვაა და ლურჯი მთებია", "მზეო, მაცოცხლებელო", "გმირული ორატორია", "ჩემი ცხოვრების ხუთი ფურცელი". 1998-2002 წლებში მისი ლექ­სები და "ესეისტური ეტიუდები", რამდენიმე წიგნად გამოვიდა. წარმატებულია მისი როგორც მთარგმნელის, მოღვაწეობაც. თარგმნილი აქვს სხვადასხვა პოეტების ლექსები. თავად მისი ლექსები თარგმნილია ინგლისურ, გერმანულ, პოლონურ, რუსულ, აზერბაიჯანულ, სომხურ ენებზე. 2007 - დავით აღმაშენებლის სახელობის პრემია 2005 - მემედ აბაშიძის სახელობის პრემია 2000 - გალაკტიონ ტაბიძის სახელობის პრემია 1978 - სა­ქართველოს კომკავ­ში­რის პრემია ესეისტური ეტიუდები, თბ., ინტელექტი, 2010, გვ. 352 ISBN 978-9941-420-96-2 ჟამი გოდებისა წ.1., თბ., 1998, გვ. 424 გაფრენილი ციცარი, თბ., ნაკადული, 1988, გვ. 87 ჟამი : ლექსები, თბ., მერანი, 1986, გვ. 110 თიბათვე : ლექსები, თბ., საბჭოთა საქართველო, 1985, გვ. 214 საქართველოს ენციკლოპედია - ტ. IV. თბ., 2018., გვ. 213 დილარ ივარდავა — საქართველოს ბიოგრაფიული ლექსიკონი
ბონგაბონი

ბონგაბონი (ოფიციალურად ბონგაბონის მუნიციპალიტეტი; ტაგალ. Bayan ng Bongabon) ― მეორე კლასის მუნიციპალიტეტი ნუევა-ესიხის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 66 839 ადამიანს შეადგენს. მოიცავს 28 ბარანგაის. ვიკისაწყობში არის გვერდი თემაზე: ბონგაბონი ოფიციალური საიტი Bongabon Web Services - Nueva Ecija Philippine Census Information Local Governance Performance Management System ↑ 2020 Census of Population and Housing (2020 CPH) Population Counts Declared Official by the President — Philippine Statistics Authority, 2021. <a href="https://wikidata.org/wiki/Track:Q107442757"></a><a href="https://wikidata.org/wiki/Track:Q17067223"></a> ↑ Bongabon: Average Temperatures and Rainfall. Meteoblue. ციტირების თარიღი: 4 May 2020
კაბიაო

კაბიაო (ოფიციალურად კაბიაოს მუნიციპალიტეტი; ტაგალ. Bayan ng Cabiao) ― პირველი კლასის მუნიციპალიტეტი ნუევა-ესიხის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 85 862 ადამიანს შეადგენს. მოიცავს 23 ბარანგაის. ვიკისაწყობში არის გვერდი თემაზე: კაბიაო Philippine Census Information Local Governance Performance Management System ↑ 2020 Census of Population and Housing (2020 CPH) Population Counts Declared Official by the President — Philippine Statistics Authority, 2021. <a href="https://wikidata.org/wiki/Track:Q107442757"></a><a href="https://wikidata.org/wiki/Track:Q17067223"></a> ↑ Cabiao: Average Temperatures and Rainfall. Meteoblue. ციტირების თარიღი: 4 May 2020.